Pilot+-+Naturgeografi

= ** Pilot Naturgeografi ** =

** Sammendrag **
** Om piloten: ** Naturgeografi (15 studiepoeng) tilbys som et nett- og samlingsbasert fag for studenter ved Årsstudium i geografi, og i tillegg er det et campusfag med undervisning hver uke for studenter på Utmarksstudiet. Kurset går over ett og et halvt semester med tre obligatoriske samlinger for nettstudentene. Hver samling har 5 timer forelesning relatert dette faget i tillegg til ekskursjoner ute i terrenget. Faget har tre obligatoriske innleveringer. Vurderingsformen er flervalgstester og mappeeksamen basert på innleveringsoppgavene. Til sammen er det hvert år rundt 70 – 80 studenter. De fleste av nettstudentene er lærere i arbeid på grunnskolen eller på videregående skole.

** Utprøvinger i piloten: ** I høstsemesteret 2009 brukte vi en av de obligatoriske innleveringene i et forsøk med medstudentvurdering. Klassen ble delt inn i grupper med fire studenter i hver gruppe hvor de skulle lese hverandres besvarelser og gi tilbakemeldinger med en anslagsvis karakter. På den måten fikk hver student tilbakemelding fra tre andre studenter. Som redskap for studentene i denne prosessen utarbeidet vi et oppsett med læringsutbytte i faget, et kriteriesett som viste krav til de ulike karakternivå far A til E og en forenklet modell av DeBono's vurderingshatter. Etter gjennomført medstudentvurdering leverte alle studentene et refleksjonsnotat hvor de skrev om sine erfaringer med det å motta og gi tilbakemeldinger på en innleveringsoppgave. Samtidig skulle de også gi en vurdering av de verktøyene som kunne brukes når de vurderte medstudentene sine besvarelser.

** Verktøy ** I høstsemesteret 2009 var vårt hovedfokus i pilotgjennomføringen medstudentrespons med karakter, og med vekt på tre verktøy:
 * En liste med læringsutbytte for tema i besvarelsen.
 * Kriteriesett som viste krav til de ulike karakternivå A-E.
 * En forenklet utgave av DeBonos tenkehatter for å gi studentene et verktøy for å gi "objektiv" tilbakemelding og legitimitet til å gi kritiske tilbakemeldinger til sine medstudenter. Den forenklede utgaven av DeBono's hatter var at de skulle gi en positiv tilbakemelding, en kritisk tilbakemelding og i tillegg si noe om hva som kunne gjøres for å øke kvaliteten på besvarelsen.

** Refleksjon: ** I refleksjonsnotatene ga de aller fleste studenten uttrykk for at medstudentvurderingen hadde vært både en lærerik og spennende erfaring fordi det var en annerledes måte å få tilbakemelding på. Lærerik bl.a fordi de måtte lese gjennom pensum flere ganger når de skulle gi tilbakemeldinger til medstudentene, og de jobbet generelt mer med fagstoffet ved en slik prosess. Ellers var tilbakemeldingene fra studentene at verktøyene vi brukte var til god støtte. Kritikken var at punktene satt opp for læringsutbytte var for lite detaljerte, og kriteriesettet som retningslinjer for å sette karakterer var for generelt. Når det gjelder DeBono's hattesystem ga studentene uttrykk for at det hadde vært nyttig med et slikt pålagt krav om kritisk tilbakemelding når de skulle vurdere sin medstudenter og kamerater. I tillegg kunne de i større grad stole på at vurderingene de selv fikk var mer oppriktige. Konklusjonen er at medstudentvurdering som tilbakemelding på innleveringsoppgaver gir god læringseffekt for studentene. I tillegg sparer det tidsbruken for faglærer hvis grunnlagarbeidet med læringsutbytte og kriteriesettet for karakterer er detaljer og godt gjennomarbeidet på forhånd.


 * Lenke til pilotgjennomføringen:** Pilotgjennomføring Naturgeografi